Ńlūūgán Zambá dúmá, Zambá ngɔ̄l. 1Álelúya. Ǎ bə̄síé bə́ Ńtondôbə, lǔgán, lǔgán dzwé Ǹtondôbə. 2Olugú á bɔ̄ɔ̄ ai dzwé Ńtondôbə, a tádigi étɔ̄á dzī ai á kɔ́m yǎ kɔ́m ésə ! 3A tádigi á mə̄kúlí mə́ ńló dzóbo a kələ kwí á mə̄yímbí móé, olugú á bɔ̄ɔ̄ ai dzwé Ńtondôbə ! 4Ǹtondôbə a lod məyɔŋ mə́sə á ńkōŋ ńdɔ̄ fə dúmá díé lâdaŋ miǹkúd yā yób. 5Zá á nə̄ anə́ Ńtondôbə, Zambá wáán ? Nyé yǎ ā bɛ́d á yób a kə́ tɔbɔ étɔá ńkúkúmá 6ǎ ngabəbə oyǎb á sí nə́ á yen yób ai sí. 7A bódo ǹtəgán mod á ḿbūlúg, a vaa m̀búbúá âkun, 8nə́ á kə̄ wá toe á zāŋ miǹtómba, á zāŋ miǹ tòmbā yā áyɔŋ díé. 9A toe ǹkokóm mīníngá á ndá dzīē étē, ó ńtɔ̄á é nyīá yǎ ā tag á ndá bod.